Up-564/05
Natisni
Opravilna št.:
Up-564/05
Datum odločitve:
12. 7. 2005
ECLI:
ECLI:SI:USRS:2005:Up.564.05
Akt:
Ustavna pritožba A. A. zoper odločbo Davčne uprave Republike Slovenije, Davčnega urada Murska Sobota, št. 45212-000597/05-1-41-36/01 z dne 10. 5. 2005
Izrek:
Ustavna pritožba A. A. zoper odločbo Davčne uprave Republike Slovenije, Davčnega urada Murska Sobota, št. 45212-000597/05-1-41-36/01 z dne 10. 5. 2005 se zavrže.
Evidenčni stavek:
Ker ni podana procesna predpostavka izčrpanosti pravnih sredstev, je Ustavno sodišče ustavno pritožbo zavrglo.
Geslo:
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
15. 6. 2005
Vrsta odločitve:
sklep
Vrsta rešitve:
zavrženje
Dokument:
US24834
Up-564/05 - 4
12. 7. 2005
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 5. julija 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper odločbo Davčne uprave Republike Slovenije, Davčnega urada Murska Sobota, št. 45212-000597/05-1-41-36/01 z dne 10. 5. 2005 se zavrže.
Obrazložitev
1. Pritožnik izpodbija odločbo prvostopenjskega davčnega organa o odmeri prispevkov za socialno varnost, ki bi jih moral plačati, čeprav meni, da jih ne dolguje. Zavezanec naj bi bil namreč njegov sin, kateremu je pomagal urejati dokumentacijo v zvezi z opravljanjem kmetijske dejavnosti, pri tem pa pomotoma navedel svoje podatke. Zato zatrjuje kršitev načela enakosti (drugi odstavek 14. člena Ustave) in pravice do zdravstvenega varstva (51. člen Ustave).
2. Po prvem odstavku 51. člena Zakona o Ustavnem sodišču (v nadaljevanju ZUstS) se ustavna pritožba lahko vloži šele, ko so izčrpana vsa pravna sredstva. Na podlagi drugega odstavka 51. člena ZUstS lahko Ustavno sodišče izjemoma odloča o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice. Pred izčrpanjem rednih pravnih sredstev pa izredno obravnavanje ustavne pritožbe ni mogoče niti po drugem odstavku 51. člena ZUstS.
3. Ker v predmetni zadevi niso izčrpana niti redna pravna sredstva, jo glede na navedeno ni mogoče obravnavati, saj je preuranjena. Zato jo je Ustavno sodišče zavrglo.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
Milojka Modrijan